ოლიმპიური პარკი (სეული)

სეულის ოლიმპიური პარკი (კორ. 올림픽공원) — ერთ-ერთი უდიდესი პარკი სეულში. მდებარეობს სეულის ერთ-ერთ რაიონში — პანი-დონგში. მოიცავს დაახლოებით 1,45 მილიონ მ² ფართობს. 1986 წლის აზიური თამაშების და 1988 წლის ოლიმპიური თამაშების სამზადისისას პარკში უამრავი სპორტული ობიექტი განთავსდა, აგრეთვე ოლიმპიური მუზეუმი, სეულის ოლიმპიური ხელოვნების მუზეუმი (მსოფლიოში ერთ-ერთი ყველაზე დიდი სკულპტურების ბაღი) და ციხე მონჩჰონთოსონი (Monchhonthoson) და ადრეული პექჩეს ეპოქის ხელოვნური ტბა მონჩჰონთეკზა (Monchhonthekzha). ოლიმპიური პარკის ტერიტორიაზე განთავსებულია სტადიონები და სპორტული ობიექტები, სადაც 1986 წლის აზიური თამაშების შეჯიბრებები და 1988 წლის ოლიმპიური თამაშები ჩატარდა. სამი შიდა სპორტული სასახლე განკუთვნილია 15, 7 და 3,4 ათას მაყურებლისათვის. საერთაშორისო სტანდარტების მიხედვით, ჩოგბურთის სტადიონზე 10 000 მაყურებელის დატევაა შესაძლებელი. ასევე პარკში არის ოლიმპიური ველოდრომი და საცურაო აუზი. მასობრივი გამოყენებისათვის განკუთვნილია სარბენი ბილიკები და სათამაშო მოედანი როლიკებისთვის. 17-სართულიანი ოლიმპიური ცენტრის ტერიტორია, რომლის მშენებლობა 1986 წელს დასრულდა, 17,3 ათას კვადრატულ მეტრზე მეტია. პარკში მდებარე მონჩჰონთოსონის (Monchhonthoson) ციხე და ადრეული პექჩეს ეპოქის ხელოვნური ტბა მონჩჰოთეკზა (Monchhonthekzha). ციხის კედლები, რომელიც აშენებულია არც ისე მაღალ ბუნებრივ გორაზე, ჩრდილოეთიდან განხორციელებული შეტევების მოსაგერიებლად, თიხისგან არის აშენებული და ახლავს ჩრდილოეთით აღმართული ხის მესერი. ციხესიმაგრის გარშემო ფართო და ღრმა თხრილია გათხრილი. 1983-1989 წლებში, გათხრებისას ციხესიმაგრეში ნაპოვნი იქნა პექჩეს ეპოქის იარაღი და ჭურჭელი. ციხესიმაგრიდან ჩრდილოეთის კარიბჭემდე მდებარეობს მონჩჰონის ისტორიული მუზეუმი, სადაც წარმოდგენილია პექჩეს ეპოქის არქეოლოგიური აღმოჩენები. პარკის სხვა მუზეუმებია ოლიმპიური მუზეუმი და სეულის სამხატვრო ოლიმპიური მუზეუმი (SOMA). ოლიმპიურ პარკში მდებარე ხელოვნების ცნობილი ნიმუშია რკინა-ბეტონით დამზადებული „მშვიდობის კარიბჭე დედამიწაზე“. სკულპტურის სიმაღლე 24 მ-ია, სიგრძე — 62 მ და სიგანე — 37 მ. კარიბჭისკენ მიმავალი ხეივნის გასწვრივ, 3 მეტრის სიმაღლის 30 სვეტია განლაგებული, რომელთა თავზე მოთავსებულია ბრინჯაოს ნიღბები. „მშვიდობის კარიბჭის“ მიღმა მდებარეობს მშვიდობის მოედანი, საიდანაც მატარებელი პარკის გავლით გადის მატარებელი „ჰოდორი“. 1988 წელს პარკში გაიხსნა სკულპტურა „მშვიდობის ჩირაღდანი“ — მარადიული ცეცხლი, რომელშიც საერთაშორისო ოლიმპიური კომიტეტის პრეზიდენტმა ხუან ანტონიო სამარანჩმა და კორეის რესპუბლიკის ეროვნული ოლიმპიური კომიტეტის პრეზიდენტმა იმავე წლის 12 სექტემბერს აანთეს. კულტურული პროგრამა პარკის მნახველებს სთავაზობს ღიაცისქვეშა სკულპტურულ ბაღს, რომელიც მსოფლიოს უმსხვილეს ხუთეულშია შესული, და მუსიკალურ შადრევანს. პარკის ტერიტორიაზე იზრდება ორი ხე — გინკგო (თითქმის 500 წლისაა და მოჩოჰონტაკონის ციხესიმაგრის ჩრდილოეთ ნაწილში მდებარეობს) და ძელქვა (თითქმის 400 წლისაა და სკულპრურული ბაღის ახლოს მდებარეობს), რომელიც დაცულია კანონის ძალით. პარკის ტერიტორიაზე, ეკოსისტემის დაცვის მიზნით გაშვებულია შავი გარეული იხვი, საშუალო ოყარი, ხოხობი, გუგულები, კოდალები, კორეულ ენოტი, ციყვები და ბაყაყები. ოლიმპიური მარკი. კორეის ტურიზმის ეროვნული ორგანიზაცია. დაარქივებულია ორიგინალიდან — 2016-03-06. ციტირების თარიღი: 2015-12-14. Seoul Olympic Park facilities. Korea Sports Promotion Foundation. დაარქივებულია ორიგინალიდან — 2016-03-23. ციტირების თარიღი: 2015-12-14. ↑ 1.0 1.1 1.2 Holy Land of Peace. Korea Sports Promotion Foundation. დაარქივებულია ორიგინალიდან — 2016-03-11. ციტირების თარიღი: 2015-12-14. ↑ Seoul Olympic Park facilities. Korea Sports Promotion Foundation. დაარქივებულია ორიგინალიდან — 2016-03-23. ციტირების თარიღი: 2015-12-14. ↑ Olympic Park Guide Map. Korea Sports Promotion Foundation. დაარქივებულია ორიგინალიდან — 2016-03-24. ციტირების თარიღი: 2015-12-14. ↑ 4.0 4.1 4.2 4.3 4.4 4.5 Олимпийский парк. Национальная Организация Туризма Кореи. დაარქივებულია ორიგინალიდან — 2016-03-06. ციტირების თარიღი: 2015-12-14. ↑ 5.0 5.1 Mongchon Fortress. Korea Sports Promotion Foundation. დაარქივებულია ორიგინალიდან — 2016-03-10. ციტირების თარიღი: 2015-12-14.